10/09/2012 | Administración LocalMunicipal
Ordes
Bases reguladoras da convocatoria de axudas económicas a estudantes para o curso 2012 - 2013

É obxecto destas bases regular a concesión polo concello de Ordes, en réxime de concorrencia competitiva as axudas económicas aos/as estudantes que cursen estudos en centros de ensino sostidos con fondos públicos para: a) Compra de libros e material didáctico complementario para alumnos/as de educación infantil, primaria e secundaria obrigatoria. b) Desprazamento aos/ás alumnos/as que cursen estudos de bacharelato, formación profesional e universitarios. O importe máximo para financiar as axudas reguladas nestas bases ascende á contía total de 20.000€, o cal supón o límite máximo de gasto que se poderá autorizar, repartíndose 10.000 € para libros e material didáctico complementario e 10.000 € para desprazamento. Os créditos necesarios para facer fronte ás ditas obrigas consígnanse na partida 324.480.00 dos orzamentos municipais para o exercicio 2012. As citadas axudas outorgaranse de conformidade co disposto nas presentes bases ate esgotar o crédito orzamentario previsto a tal efecto nos orzamentos municipais. No caso de que non se esgote todo o crédito dalgún apartado poderase, de ser necesario, sumarse ao outro. No caso de que os/as solicitantes con dereito a axuda obteñan a mesma puntuación, terán preferencia os de menor renda familiar. A presentación da solicitude non xerará dereito ningún por parte do solicitante. - Figurar empadroados e residir de modo efectivo no Concello de Ordes, tódolos/as membros/as da unidade de convivencia, con unha antigüidade mínima de dous anos a contar dende a data na que finalice o prazo de presentación de solicitudes. Enténdese por unidade de convivencia a totalidade dos/as membros que figuren inscritos no mesmo domicilio no padrón municipal. En calquera caso, de seren menor/es ou incapacitado/a o solicitante, deberá figurar empadroado/a no mesmo domicilio que algún dos seus pais/nais/titores/as legais. - Estar matriculado/a nun centro público. - Non atoparse repetindo curso. - Cursar estudos nos centros e cursos para os que se solicita a axuda. - Non superar os ingresos económicos fixados nos criterios de valoración de solicitudes, en particular que a suma das bases impoñibles do IRPF (casiñas 455+465) dos membros que integran a unidade de convivencia, dividido entre o número de membros da mesma, non exceda dos 7.000 euros. No caso de que non teñan a obriga de declarar sumaranse os ingresos por todos os conceptos dos membros que integren a unidade de convivencia. - Que a suma dos valores catastrais das fincas urbanas que pertenzan aos membros da unidade de convivencia, excluída a vivenda habitual, non exceda os 35.000,00 € e que a suma dos valores catastrais de fincas rústicas non exceda os 13.000,00 €. - Non ser debedor da Facenda Municipal, Autonómica ou Estatal, así como da Seguridade Social. - Non ter pendente de xustificación ningunha subvención concedida polo Concello de Ordes. - A maiores dos criterios económicos, tomaranse en consideración outros factores como a idade, orfandade, desemprego ou incapacidade recoñecida do cabeza de familia, ter a condición de familias numerosas ou familias cuxos sustentador principal sexa viúvo, solteiro, divorciado ou separado legalmente ou de feito e outros condicionantes psicosociais. No caso de discapacidade dalgún membro da unidade familiar incluído na solicitude, deberá presentarse unha fotocopia compulsada do certificado do grao de minusvalía, o certificado da seguridade social de pensión de incapacidade permanente nos graos de total, absoluta ou grande invalidez ou a documentación que acredite a condición de pensionista de clases pasivas cunha pensión de xubilación ou retiro por incapacidade permanente para o servizo ou inutilidade. - Terase en conta a situación familiar, previo informe dos Servizos Sociais do Concello de Ordes (Todas as solicitudes serán obxecto deste informe para a súa valoración). No caso de unidades familiares que teñan aberto expediente no Departamento municipal de Servizos Sociais e que non reúnan os requisitos para solicitar as axudas, queda aberta a posibilidade da súa concesión segundo a valoración das profesionais do Departamento municipal de Servizos Sociais para aqueles casos que por razón de necesidade, precariedade ou urxencia se atopen nunha situación de risco e/ou desprotección, sendo necesario nestes casos un informe da traballadora social ou da educadora familiar do concello, co visto e prace do/a concelleiro/a de Asuntos Sociais, e o compromiso de cumprimento por parte dos/as usuarios/as dos obxectivos fixados na intervención sociofamiliar realizada pola profesional correspondente (traballadora social ou educadora familiar). As solicitudes presentaranse no rexistro xeral do Concello de Ordes (Rúa Alfonso Senra, 108, 15680, Ordes), ou por calquera dos outros medios aos que refírese o artigo 38.4 da Lei 30/1992, de 26 de novembro, de réxime xurídico das administracións públicas e procedemento administrativo común, e irán dirixidas ao Alcalde-Presidente do Concello de Ordes. As solicitudes formalizaranse en modelo normalizado de solicitude asinado polo solicitante (interesado/a/pai/nai, titor/a) no que deberá especificarse o nome e apelidos do/a estudante, os estudos a realizar e o centro de ensino no que se cursen. O citado modelo de solicitude facilitarase no Rexistro municipal. O prazo de presentación de solicitudes rematará o 11 de outubro de 2012. Os/as beneficiarios/as das axudas veñen obrigados/as a: - Cumprir coa finalidade para a que foi concedida a axuda. - Xustificar o cumprimento dos requisitos e condicións que determinaron a concesión da subvención. - Someterse ás actuacións de comprobación a efectuar polo Concello de ordes, aí como calquera outra actuación, sexa de comprobación ou control financeiro, que poidan realizar os órganos de control competentes achegando canta información lles sexa requirida no exercicio das actuacións anteriores. - Comunicar ao Concello de Ordes a concesión doutras subvencións, axudas, ingresos ou recursos que financien a actividade subvencionada, así como a modificación das circunstancias que fundamentasen a concesión da subvención. Esta comunicación deberá realizarse no momento no que se coñeza e, en todo caso, con anterioridade á xustificación da aplicación dada aos fondos percibidos. - O resto das obrigas impostas pola Lei 38/2003, do 17 de novembro, xeral de subvencións e demais normativa xeral de aplicación. Poderán ser beneficiarias destas axudas previstas nestas bases as familias nas que concorran, ademais dos requisitos xerais, os seguintes: - Ter ao seu cargo fillos en idade escolar matriculados en centros escolares públicos deste municipio durante o curso 2012-2013, en educación infantil, primaria ou secundaria obrigatoria, e non atoparse repetindo curso. - Convivir co/a menor a cargo. - Nos supostos de nulidade, separación ou divorcio dos proxenitores, o destinatario da axuda será o pai/nai que teña atribuída a custodia do/a menor, de acordo co establecido no convenio regulador. - Nos supostos de acollemento ou adopción, o destinatario da axuda será a persoa ou persoas que teñan adxudicada por resolución administrativa ou xudicial. - En ningún caso poderán ser destinatarios da axuda os proxenitores privados da patria potestade dos seus fillos/as ou se a garda ou tutela fora asumida por unha institución pública. - Para o cálculo da renda familiar, son membros computables da familia o pai e a nai, titor ou persoa encargada da garda e protección do menor, se é o caso, os irmáns que conviven no domicilio familiar, así como os ascendentes dos pais que teñan a súa residencia no mesmo domicilio. No caso de divorcio, separación legal ou de feito dos proxenitores, non se considerará membro computable aquel deles que non conviva co solicitante de axudas, sen prexuízo de que na renda familiar se inclúa a súa contribución económica. I. CRITERIOS DE VALORACIÓN. Para proceder á adxudicación das axudas aplicarase o seguinte baremo: - Nivel de renda per cápita. o Até 4.666,66 € 10 puntos. o De 4.666,67 a 6.600 € 7 puntos. o Máis de 6.600 € 5 puntos. - Familia numerosa, nos termos establecidos na Lei 40/2003, de 18 de novembro, de protección ás familias numerosas: o Categoría especial 4 puntos. o Categoría xeral 2 puntos. - No caso de que o solicitante teña recoñecida discapacidade, 4 puntos. - Situacións de exclusión social, previo informe dos servizos sociais, até 5 puntos. II. DOCUMENTACIÓN. Xunto coa solicitude acompañarase a seguinte documentación: a) Fotocopia do DNI/NIE/PASAPORTE do solicitante e de todas as persoas que estean empadroadas no mesmo domicilio, maiores de 16 anos. b) Fotocopia do libro de familia. No caso de non ter, fotocopia de calquera outro documento que o substitúa. c) Factura de compra/presuposto dos libros e material escolar dun establecemento comercial do municipio. d) Fotocopia do carne de familia numerosa actualizado (se é o caso) e) Certificado de convivencia do solicitante. Incorporarase de oficio. f) Xustificantes de ingresos referidos a todos os membros da unidade de convivencia en idade laboral, mediante os documentos seguintes: - Fotocopia compulsada da declaración da renda correspondente ao último exercicio. - Informe de vida laboral solicitado nas Oficinas da Tesouraría Xeral da Seguridade Social, con posterioridade á publicación desta convocatoria. Se no informe de vida laboral hai períodos de cotización durante o ano 2011 (sexa por traballo por conta propia ou allea ou por prestacións por desemprego), deberá xustificarse documentalmente a procedencia e importe destes ingresos durante o ano 2011 mediante: certificado de empresa de remuneracións ou copias de nóminas do período traballado, certificado do INEM da contía da prestación, ou ben calquera outro certificado acreditativo dos ingresos. De forma complementaria coa documentación anterior aportaranse os seguintes documentos: - En caso de recibir pensión de xubilación, viuvez, orfandade ou incapacidade, deberán presentar certificado expedido polo organismo competente da cantidade mensual que se percibe. - Os perceptores da RISGA, certificado da contía mensual que perciben. Xustificante de recibir o ter solicitado no INSS a prestación familiar por fillo a cargo (no seu caso). - No caso de separación ou divorcio, copia da sentencia e do convenio regulador, en caso de incumprimento copia da denuncia por incumprimento da Sentencia. g) Certificado do centro escolar no que estean matriculados, facendo constar a súa condición de Becado/ Non Becado e se o/a alumno/a se atopa repetindo curso ou non. h) Fotocopia dos recibos de aluguer ou hipoteca da vivenda habitual, se fose o caso. i) Declaración na que se recolla o conxunto de tódalas axudas que teña solicitadas ou concedidas para a mesma finalidade polas restantes administracións públicas. j) Declaración de atoparse ao corrente no cumprimento das súas obrigacións tributarias e coa Seguridade Social no momento da presentación da solicitude. k) Autorización para a consulta de datos tributarios e seguridade social. Cando por razóns alleas ao solicitante, non sexa posible aportar a documentación requirida, poderá ser emendada mediante declaración responsable. No suposto de que a documentación non cumpra cos requisitos esixidos ou que a documentación aportada teña erros ou sexa insuficiente, requirirase ao solicitante para que no prazo de dez días emende a falta e aporte os documentos preceptivos, con indicación de que de así non o fixer, de conformidade co establecido no art.71 da Lei 30/1992, de 26 de novembro, LRXPAC, considerarase desistido da súa petición, previa resolución, que será ditada nos termos previstos no seu art.42. III. INCOMPATIBILIDADES. Estas axudas serán incompatibles con calquera outro beneficio da mesma finalidade que poidan recibir de entidades ou persoas públicas ou privadas. Os trocos na situación económica dos beneficiarios serán comunicados aos servizos sociais de base. De non facerse así procederase á retirada ou devolución da subvención. As persoas que poidan ser beneficiarias dos programas de gratuidade de libros de texto so poderán acollerse ás axudas para material escolar. IV. IMPORTE DAS AXUDAS. Axuda única por importe de 80 €. V. PAGO. O pagamento destas axudas realizarase por medio dun vale cambiable polo importe concedido nas distintas librarías sitas no termo municipal de Ordes. Os vales non poderán ser fraccionados, é dicir, o importe total de cada vale só poderá ser utilizado nun establecemento. Os vales emitidos terán validez unicamente para o presente curso escolar e poderán ser trocados ata o 30 de maio de 2013. Poderán optar a estas axudas os/as estudantes que cursen estudos sinalados nestas bases, sempre e cando non teñan dereito a transporte escolar gratuíto, e que cumpran, ademais dos requisitos xerais, os seguintes requisitos: - Estar matriculado no curso académico completo. - Ter superado o curso anterior completo. - Residir a 4 quilómetros ou máis do centro de estudos. - Ter unha idade comprendida entre os 16 e os 25 anos inclusive no momento da presentación da solicitude. - Non estar en posesión de titulación maior ou equivalente aos estudos que desenvolve. I. CRITERIOS DE VALORACIÓN. - Nivel de renda per cápita. o Até 4.666,66 € 10 puntos. o De 4.666,67 a 6.600 € 7 puntos. o Máis de 6.600 € 5 puntos. - Distancia ao centro de ensino. o 50 quilómetros ou máis 5 puntos. o Máis de 15 quilómetros e menos de 50 3puntos o 15 quilómetros ou menos 1 punto. - Familia numerosa, nos termos establecidos na Lei 40/2003, de 18 de novembro, de protección ás familias numerosas: o Categoría especial 4 puntos. o Categoría xeral 2 puntos. - No caso de que o solicitante teña recoñecida discapacidade, 4 puntos. - Situacións de exclusión social, previo informe dos servizos sociais, até 5 puntos. II. DOCUMENTACIÓN. Xunto coa solicitude achegarase a seguinte documentación: - Fotocopia cotexada do DNI/Pasaporte do/a solicitante (alumno/a - pai/nai/representante legal). - Certificado de empadroamento e convivencia da unidade familiar, o cal incorporarase de oficio pola administración. - Certificado da entidade bancaria na que efectuarase o ingreso da subvención. - Xustificación documental de ingresos de todos os membros da unidade de convivencia, o cal acreditarase ben coa presentación das declaracións de IRPF correspondentes ao exercicio 2011, ben mediante certificado de Facenda no que se faga constar os ingresos de 2011. Nos casos de nulidade matrimonial, separación ou divorcio considerarase a renda de quen exerza a patria potestade, de ser o caso, debendo achegarse os documentos xustificativos de tal situación. - Copia cotexada da matrícula, selada e asinada polo centro onde curse estudos. - De ser o caso, copia cotexada do título de familia numerosa. - De ser o caso, copia cotexada da resolución administrativa recoñecedora de discapacidade. - Declaración responsable do conxunto das axudas que teña solicitadas e/ou concedidas para a mesma finalidade, achegando copia cotexada da solicitude, de ser o caso. - Declaración responsable de estar ao corrente no cumprimento das súas obrigas tributarias e coa Seguridade Social, así como autorización para a consulta dos mesmos segundo impreso normalizado. - Declaración responsable de non atoparse incurso/a en ningunha das prohibicións do artigo 13 da Lei xeral de subvencións e os artigos 18 e 19 do Real decreto 887/2006. - Declaración responsable do número de viaxes mensuais que ten que realizar para asistir ao centro de estudos, xunto co calendario escolar. - Autorización para consulta de datos tributarios e seguridade social. - No suposto de que a documentación non cumpra cos requisitos esixidos ou que a documentación achegada conteña erros ou sexa insuficiente requirirase ao/á solicitante para que, no prazo máximo improrrogable de dez días, emende a falla ou achegue os documentos preceptivos, advertíndolle que se non o fixer teráselle por desistido da súa solicitude, previa resolución que deberá ser ditada nos termos previstos no artigo 71 da Lei 30/1992, de 26 de novembro, de réxime xurídico das administracións públicas e procedemento administrativo común. III. INCOMPATIBILIDADES. - Coa solicitude de becas do MEC, Plan Miner ou calquera outra que poida ser concedida por outras administracións ou entidades públicas ou privadas. - Coa realización das prácticas FCT en empresas. - Cursos de Máster. IV. IMPORTE DAS AXUDAS. O importe das becas non poderá superar o custe do servizo de transporte, entendéndose a estes efectos que o custe por quilómetro é de 0,19 €. Para estes efectos deberá achegarse polo/a solicitante o calendario lectivo do centro. Os importes máximos a percibir serán os seguintes: - Estudantes cuxo lugar de residencia diste de 4 a 15 quilómetros do centro de ensino: 75 €. - Estudantes cuxo lugar de residencia estea a máis de 15 quilómetros do centro de ensino: 150 €. Todas as solicitudes serán obxecto dun informe social para a súa valoración. V. PAGO. O pagamento das axudas farase mediante transferencia bancaria. Revisados os expedientes e completados, remitiranse á Comisión de Valoración para o seu estudo e proposta de resolución. O órgano instrutor será un técnico da área de educación. A Comisión de Valoración estará composta polo Alcalde-Presidente, os concelleiros responsables das áreas de educación e servizos sociais e a traballadora social, actuando como Secretario o da Corporación. Cumpridos os trámites para a instrución do procedemento e fiscalizada a proposta pola intervención municipal, a Xunta de Goberno Local ditará a resolución que proceda no prazo dun mes, computado a partir da finalización do prazo de presentación de solicitudes. Transcorrido este prazo sen que se dite resolución expresa, entenderase que esta é desestimatoria, de conformidade co establecido no art.42 da Lei 30/1992, de 26 de novembro (LRXPAC). A resolución estimatoria ou desestimatoria pon fin á vía administrativa, e contra ela poderá interpoñerse potestativamente recurso de reposición ante o Sr. Alcalde-Presidente, no prazo dun mes a contar dende o día seguinte ao da notificación do acordo da concesión, ou directamente recurso contencioso-administrativo ante o Xulgado do Contencioso administrativo de A Coruña, no prazo de dous meses a contar dende o seguinte ao da notificación da resolución se é expresa, de non selo, o prazo será de seis meses a contar dende o día seguinte a partir do cal se entenda producida a desestimación por acto presunto. A obtención concorrente de outras axudas outorgadas por outras administracións públicas dará lugar á revogación da resolución de concesión. Ordes, 30 agosto 2012 A Alcaldesa en funcións, Oreto Janneh Learra